תכנית הנשיא למצוינות | מכללה אקדמית הדסה ירושלים
תוכנית הנשיא למצוינות של המכללה האקדמית הדסה מתמקדת בחקר המצוינות בשורה של תחומים: מדע, ספרות, תעשיה, חינוך, ספורט, מוסיקה, בריאות ועוד.
ההרשמה לתכנית הנשיא למצוינות לשנה"ל תש"ף נפתחה!
ניתן להירשם לתכנית באמצעות פניה למזכירות החוג עד 22.11.2019
לקריאת קול קורא לתכנית הנשיא למצוינות לשנת תש"ף
הסטודנטים הנבחרים המשתתפים בתכנית עורכים סיורים לימודיים ושומעים במהלך הסמסטר הרצאות מפי שורה של אנשי שם. התכנית מהווה מסגרת בינתחומית מאתגרת עבור הסטודנטים ומטרתה היא להעניק למשתתפים כלים למצוינות: חשיבה, יצירתיות ופיתוח רעיונות אקדמיים ומעשיים, זאת באמצעות יצירת פרויקטים בתחומים שונים.
המכללה האקדמית הדסה מייחסת חשיבות רבה לתכנית ושואפת להפוך את הסטודנטים הנבחרים המשתתפים בה לחוד חנית אינטלקטואלי וערכי במכללה.
בראש התכנית עומד ד"ר דוד לביא, עו"ד ומרצה בחוג לפוליטיקה ותקשורת במכללה.
מדבריו של נשיא המכללה, פרופ' ברטולד פרידלנדר, באירוע הסיום של תכנית הנשיא למצוינות תשע"ח:
מצוינות מבחינתי זה להגיע למימוש מקסימום הפוטנציאל שיש לך", אמר הנשיא, "התוכנית מאפשרת נגיעה בהצלחות של החברה הישראלית תוך בחינת הקושי בדרך להצלחה. אנחנו רוצים שהסטודנטים המצטיינים יחשבו על האפשרויות המגוונות שיש להם כדי להפוך למובילים בחברה. אני מאחל לכם שתצליחו באופן אישי ואל תשכחו את האחריות שלכם כלפי החברה.
מדבריו של נציג הסטודנטים המצטיינים בתכנית הנשיא למצוינות תשע"ח, עומר שוורץ:
התכנית הייתה חוויה משנת חיים, מעשירה ומלמדת, שתרמה רבות לנפש ולאישיות שלנו.
ימי הסיור והמפגשים בתוכנית בשנת הלימודים תשע"ח כללו בין היתר את הנושאים הבאים:
מפגש עם ספורטאים אולימפיים
מפגש עם פרופ' עדה יונת
סיור בתעשיה הישראלית בתפן: מפעלי ישקר ואקוושילד
סיור בכפר השיקומי "עלה נגב" ומפגש עם אלוף (מיל.) דורון אלמוג
סיור סביב המיזמים החדשים בבאר-שבע
הרצאות של מנצחי התזמורת הפילהרמונית הישראלית, מפגש עם נגניה וקונצרט גאלה
סיור סביב נושא המצוינות בחינוך בבתי-ספר תיכוניים